**OBRAZLOŽENJE PRIJEDLOGA PRORAČUNA ZA 2025.GODINU I PROJEKCIJA ZA 2026. I 2027. GODINU**

**NAZIV KORISNIKA: UPRAVNI ODJEL ZA ZAŠTITU OKOLIŠA I KOMUNALNE POSLOVE**

**SAŽETAK DJELOKRUGA RADA:**

Upravni odjel za zaštitu okoliša i komunalne poslove, u dijelu poslova koji se odnosi na komunalne poslove obavlja poslove razvitka mreža objekata komunalne infrastrukture od značaja za više jedinica lokalne samouprave, drugostupanjske upravne postupke po žalbama na uprave akte jedinica lokalne samouprave sukladno posebnim propisima i uređenje uvjeta i načina obavljanja županijskog linijskog prijevoza putnika autobusom u cestovnom prometu na području Dubrovačko-neretvanske županije.

U dijelu koji se odnosi na zaštitu okoliša i prirode Upravni odjel obavlja upravne i neupravne poslove zaštite okoliša i prirode koji su mu zakonskim i podzakonskim propisima stavljeni u nadležnost, od područnog (regionalnog) značaja za zaštitu okoliša i prirode, održivo gospodarenje otpadom i unaprjeđenje stanja okoliša. Rad na izradi dokumenata zaštite okoliša i provodi EU projekte iz područja zaštite okoliša, očuvanja i promicanja vrijednosti prirodne baštine.

**PRORAČUNSKI KORISNICI IZ DJELOKRUGA RADA:**

Javna ustanova za upravljanje zaštićenim dijelovima prirode Dubrovačko-neretvanske županije i Agencija za gospodarenje otpadom.

**ORGANIZACIJSKA STRUKTURA:**

**Razdjel 105 UPRAVNI ODJEL ZA ZAŠTITU OKOLIŠA I KOMUNALNE POSLOVE**

**Glava 10501 ZAŠTITA OKOLIŠA I KOMUNALNI POSLOVI**

**Glava 10502 JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE DNŽ**

**Glava 10503 AGENCIJA ZA GOSPODARENJE OTPADOM DNŽ**

**FINANCIJSKI PLAN ZA 2025. – 2027. GODINU:**

**Glava 1 ZAŠTITA OKOLIŠA I KOMUNALNI POSLOVI**

|  |  |  |  |  |
| --- | --- | --- | --- | --- |
| **Rb** | **Naziv programa** | **2025** | **2026** | **2027** |
| **1.** | **Komunalna infrastruktura** | **1.501.113,00** | **1.501.113,00** | **1.501.113,00** |
| **2.** | **Unapređenje zaštite okoliša i prirode** | **941.810,00** | **326.510,00** | **564.510,00** |
| **3.** | **EU projekti - Upravni odjel za zaštitu okoliša i komunalne poslove** | **182.560,00** | **182.560,00** | **71.880,00** |
|  | **UKUPNO GLAVA 1:** | **2.625.483,00** | **2.010.183,00** | **2.137.503,00** |

**NAZIV PROGRAMA: 1500 Komunalna infrastruktura**

**OPĆI CILJ:** Ravnomjerno poboljšanje komunalne izgrađenosti i opremljenosti jedinica lokalne samouprave na području Županije

**POSEBNI CILJ:** Sufinanciranje nominiranih projekata jedinaca lokalne samouprave koji se odnose na unaprjeđenje komunalne infrastrukture i sustava vodoopskrbe. Poticanje korištenja javnog cestovnog prijevoza putnika, a posebno subvencioniranje korištenja otočnog javnog cestovnog prijevoza. Poticanje projekata unaprjeđenja digitalne infrastrukture.

**POVEZANOST PROGRAMA SA STRATEŠKIM DOKUMENTIMA:**

Ovaj program doprinosi ostvarenju posebnih ciljeva Strateškog okvira Plana razvoja Dubrovačko-neretvanske županije do 2027, Posebnog cilja 3.1. Očuvanje okoliša i energetska tranzicija na što veću dobrobit lokalne zajednice - Mjere 3.1.1. Unaprjeđenje gospodarenja vodama i otpadom, Posebnog cilja 3.2. Poboljšanje unutarnje i vanjske povezivosti te zelene mobilnosti - Mjere 3.2.1. Poticanje cjelovitog razvoja prometne infrastrukture te Posebnog cilja 4.4. Razvoj ostalih geografskih područja od posebnog interesa - Mjera 4.4.3. Očuvanje okoliša te održivo upravljanje prirodnim i kulturnim vrijednostima i Mjera 4.4.4. Razvoj prometne i digitalne infrastrukture.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o lokalnoj i područnoj (regionalnoj) samoupravi (Narodne novine, broj: 33/01, 60/01, 109/07, 125/08, 36/09, 136/09, 150/11, 144/12, 19/13, 137/15,123/17, 98/19 i 114/20)

Zakon o komunalnom gospodarstvu (Narodne novine, broj: 68/18, 110/18 i 32/20)

Zakon o vodama (Narodne novine, broj: 66/19 i 84/21, 47/23)

Zakon o financiranju vodnog gospodarstva (Narodne novine, broj: 153/09, 90/11, 56/13, 154/14, 119/15, 120/16, 127/17 i 66/19)

Zakon o prijevozu u cestovnom prometu (Narodne novine, broj 41/18, 98/19, 30/21, 89/21, 114/22)

**NOSITELJ AKTIVNOSTI:** Dubrovačko – neretvanska županija i jedinice lokalne samouprave

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** Izračuni i ocjene potrebnih sredstava za provođenje Programa temelje se na potrošenim sredstvima na pojedine projekte iz prethodnih godina, kao i na procjeni potrebnih sredstava za uspostavu županijskog autobusnog prijevoza kao javne usluge.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** U 2024. god. Dubrovačko – neretvanska županija sufinancirala je projekte Općine Zažablje – 24.654,25 EUR (Uređenje mrtvačnice Bijeli Vir), Općine Pojezerje – 27.133,13 EUR (Ogradni zid na groblju kod župne crkve sv. Nikole u naselju Otrić-Seoci), Grada Metkovića - 25.000,00 Eur (nabava materijala i nasipanje poljskih puteva na području Grada Metkovića, Općine Kula Norinska – 25.000,00 EUR (Rekonstrukcija nerazvrstane ceste Matijevići-Momići), Općine Lastovo - 41.126,62 Eur (asfaltiranje Ulice sv. Kuzme i Damjana) i Općine Smokvica - 50.000,00 Eur (sanacija nerazvrstanih cesta na području Općine Smokvica). Ciljevi su postignuti u cijelosti sukladno planiranim sredstvima. S obzirom na nove aktivnosti u vezi sa subvencioniranjem otočnog prijevoza, pokazatelji uspješnosti će se razmatrati sljedeće godine.

**NAČIN I SREDSTVA ZA REALIZACIJU PROGRAMA: 1500 Komunalna infrastruktura**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2025.** | **2026.** | **2027.** |
| **1.** | **Aktivnost A150005 Obveze po sudskim sporovima** | **10.000,00** | **10.000,00** | **10.000,00** |
| **2.** | **Kapitalni projekt A150003 Sufinanciranje programa i projekata JLS - komunalna infrastruktura i vodoopskrba** | **250.000,00** | **250.000,00** | **250.000,00** |
| **3.** | **Kapitalni projekt A150006 Uspostava javnog linijskog prijevoza putnika u cestovnom prometu** | **40.000,00** | **40.000,00** | **40.000,00** |
| **4.** | **Kapitalni projekt A150007 Poticanje otočnog javnog cestovnog prijevoza** | **1.196.113,00** | **1.196.113,00** | **1.196.113,00** |
| **5.** | **Kapitalni projekt A150008 Poboljšanje digitalne infrastrukture – širokopojasni pristup internetu velike brzine** | **5000,00** | **5000,00** | **5000,00** |
|  | **Ukupno program:** | **1.501.113,00** | **1.501.113,00** | **1.501.113,00** |

**RAZLOG ODSTUPANJA OD PROŠLOGODIŠNJIH PROJEKCIJA**: *(potrebno je navesti zbog čega se plan za 2025. i projekcija za 2026. i 2027. razlikuje od usvojenih projekcija iz prethodne godine)*

Nema odstupanja.

**NAZIV PROGRAMA : 1501 Unapređenje zaštite okoliša i prirode**

**OPĆI CILJ:** Očuvanje, zaštita i unaprjeđivanje stanja okoliša i prirode, zaštita i unaprjeđenje kakvoće morskog okoliša te zdravlja ljudi.

**POSEBNI CILJ:**

Zaštita morskog okoliša od onečišćenja i provedba Plana intervencija kod iznenadnog onečišćenja mora Republike Hrvatske i Plana intervencija kod iznenadnog onečišćenja mora Dubrovačko-neretvanske županije. U navedenom dijelu program se realizira sufinanciranjem brodova čistača mora, sufinanciranjem opreme za sprječavanje i sanaciju iznenadnih onečišćenja mora. Korisnici su jedinice lokalne samouprave, davatelji usluge čišćenja mora od onečišćenja. Praćenjem kakvoće mora na morskim plažama na području DNŽ tijekom sezone za kupanje i pravovremenim obavještavanjem javnosti o kakvoći mora kao i o kratkoročnim onečišćenjima mora omogućuje se planiranje unaprjeđenja kakvoće mora za kupanje kao i neposredno zaštita zdravlja kupača. Zavod za javno zdravstvo Dubrovačko-neretvanske županije, sukladno godišnjem Programu utvrđivanja kakvoće mora na morskim plažama na području Dubrovačko-neretvanske županije prati kakvoću mora za kupanje, izrađuje kartografske prikaze morskih plaža i profile mora za kupanje te Izvješće. Unaprjeđenje i zaštita prirode i očuvanje bioraznolikosti te održivi razvoj Dubrovačko-neretvanske županije provodi se podrškom projekata i programa udruga i institucija koje djeluju u području zaštite prirode i okoliša.

Dubrovačko-neretvanska županija podržava ciljeve Strategije prilagodbe klimatskim promjenama Republike Hrvatske za razdoblje do 2040. godine s pogledom na 2070. godinu te sukladno Programu ublažavanja klimatskih promjena, prilagodbe klimatskim promjenama i zaštite ozonskog sloja Dubrovačko-neretvanske županije 2023.- 2026. godine provodi aktivnosti koje imaju za cilj jačanje otpornosti i sposobnosti oporavka od negativnih posljedica klimatskih promjena. Radi se o aktivnostima kojima se pozitivno utječe na prilagodbu klimatskim promjenama provedbom koncepta zelene infrastrukture, povećanjem otpornosti sektora turizma na klimatske promjene uređenjem zelenih površina oko zgrade Javne ustanove za upravljanje zaštićenim dijelovima prirode u Dubrovniku, uređenje parka uz osnovnu školu u Pridvorju u Općini Konavle, te revitalizacijom i uređenjem pješačke, odnosno biciklističke staze na području Općine Orebić, kao i sadnjom zelenila u Općini Dubrovačko primorje.

Sukladno Zakonu o zaštiti okoliša, Dubrovačko-neretvanska županija je dužna donijeti Program zaštite okoliša za četverogodišnje razdoblje, uz Program ublažavanja klimatskih promjena, prilagodbe klimatskim promjenama i zaštite ozonskog sloja Dubrovačko-neretvanske županije i Program zaštite zraka Dubrovačko-neretvanske županije. Za potrebe praćenja ostvarivanja ciljeva iz Programa zaštite okoliša i drugih planskih dokumenata vezanih za pojedine sastavnice okoliša obveza Županija je izrada Izvješća o stanju okoliša za četverogodišnje razdoblje. Dubrovačko-neretvanska županija sudjeluje u sufinanciranju međunarodnog programa Eko-škole što se utvrđuje godišnjim sporazumom s udrugom Lijepa Naša iz Zagreba. Ostale planirane aktivnosti su edukacija lokalnog stanovništva, a posebno mladih o važnosti usvajanja navika zdravog življenja uz očuvanje okoliša kroz projekt Zdrav za 5. U sklopu ovog Programa provodi se i izrada prijedloga Odluke o utvrđivanju sanitarnih zona izvorišta.

**POVEZANOST PROGRAMA SA STRATEŠKIM DOKUMENTIMA:**

Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Posebnog cilja 3.1. Očuvanje okoliša i energetska tranzicija na što veću dobrobit lokalne zajednice - Mjere 3.1.3. Razvoj sustava praćenja, obrazovanja i informiranja o okolišu.

**ZAKONSKE I DRUGE PODLOGE NA KOJIMA SE PROGRAM ZASNIVA**: *Zakon o zaštiti okoliša, Zakon o zaštiti zraka, Zakon o klimatskim promjenama i zaštiti ozonskog sloja, Zakon o zaštiti prirode, Zakon o gospodarenju otpadom, Plan intervencija kod iznenadnog onečišćenja mora Republike Hrvatske, Plan intervencija kod iznenadnog onečišćenja mora DNŽ, Uredba o kakvoći mora za kupanje, Zakon o udrugama, Program zaštite okoliša zajedno s integriranim* Programom ublažavanja klimatskih promjena, prilagodbe klimatskim promjenama i zaštite ozonskog sloja Dubrovačko-neretvanske županije 2023. - 2026. godine.

**NOSITELJ AKTIVNOSTI:** Ministarstvo mora prometa i infrastrukture, Dubrovačko-neretvanska županija, Županijski operativni centar za provedbu Plana intervencija kod iznenadnih onečišćenja mora u Dubrovačko-neretvanskoj županiji, davatelji usluge u provedbi Plana intervencija, Zavod za javno zdravstvo Dubrovačko-neretvanske županije, ovlaštenici za izradu stručnih podloga, programa i izvješća, udruge iz područja zaštite okoliša i prirode koje djeluju na području Dubrovačko-neretvanske županije, Udruga „Lijepa naša“ - Eko škole.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** Izračun potrebnih sredstava se temelji na ugovornim obvezama, na odlukama donesenim od strane Županijske skupštine, kao i zaključaka ŽOC-a, a u skladu s procijenjenim vrijednostima usluga sanacija onečišćenja mora, na Programu utvrđivanja kakvoće mora na morskim plažama na području Dubrovačko-neretvanske županije donesenim od strane Županijske skupštine, u skladu s procijenjenim vrijednostima usluga, na temelju procjene vrijednosti stručnih podloga, programa i izvješća te procjene udjela Županije u planiranim projektima, kao i na temelju procjene o visini sredstava kojima se podržavaju programi/projekti udruga iz područja zaštite okoliša i prirode. Tijekom 2027. planirana je i nabava izrade Izvješća o stanju okoliša 2023-20262. te Programa zaštite okoliša uz Program ublažavanja klimatskih promjena, prilagodbe klimatskim promjenama i zaštite ozonskog sloja i Program zaštite zraka Dubrovačko-neretvanske županije za četverogodišnje razdoblje.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI** *Ciljevi su postignuti u potpunosti.*

**NAČIN I SREDSTVA ZA REALIZACIJU PROGRAMA: 1501 Unapređenje zaštite okoliša i prirode**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2025.** | **2026.** | **2027.** |
| **1.** | **Aktivnost A150101 Korištenje broda za čišćenje mora** | **110.024,00** | **110.024,00** | **110.024,00** |
| **2.** | **Aktivnost A150102 Provedba plana intervencija kod iznenadnih onečišćenja mora** | **53.690,00** | **53.690,00** | **53.690,00** |
| **3.** | **Aktivnost A150103 Zavod za javno zdravstvo - praćenje kakvoće morske vode za**  **kupanje i rekreaciju** | **100.596,00** | **100.596,00** | **100.596,00** |
| **4.** | **Aktivnost A150104 Sufinanciranje projekta i programa udruga i institucija iz područja zaštite okoliša i prirode** | **32.000,00** | **32.000,00** | **32.000,00** |
| **5.** | **Aktivnost A150108 Hortikulturno uređenje zelenih površina** | **425.000,00** | **0** | **0** |
| **6.** | **Aktivnost A150110 Ozelenjavanje javnih površina** | **184.000,00** | **2.000** | **0** |
| **7.** | **Kapitalni projekt K150105 Dokumenti zaštite okoliša** | **15.000,00** | **10.000,00** | **250.000,00** |
| **8.** | **Tekući projekt T150106 Sudjelovanje u aktivnostima u području zaštite okoliša i prirode** | **16.000,00** | **12.700,00** | **12.700,00** |
| **9.** | **Tekući projekt T150107 Sanacija okoliša** | **5.500,00** | **5.500,00** | **5.500,00** |
|  | **Ukupno program:** | **941.810,00** | **326.510,00** | **564.510,00** |

**RAZLOG ODSTUPANJA OD PROŠLOGODIŠNJIH PROJEKCIJA**: Određena odstupanja su zbog očekivanih povećanja cijena usluga u provedbi pojedinih aktivnosti programa.

**POKAZATELJ USPJEŠNOSTI:** *(pokazatelji uspješnosti predstavljaju podlogu za mjerenje učinkovitosti provedbe programa i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

Plaćene tekuće obveze prema ugovorima za uslugu pripravnosti i sanacije onečišćenja morskog okoliša, kontrolu kakvoće mora na plažama, nabavljena oprema za sprječavanje onečišćenja mora od strane JLS, sufinancirani projekti udruga iz područja zaštite okoliša i prirode, provedena nabava dokumenata zaštite okoliša, održane aktivnosti na zaštiti okoliša i prirode uz angažman DNŽ, obavljena sanacija okoliša sukladno rješenju inspekcije...

**NAZIV PROGRAMA: 1502 EU projekti Upravni odjel za zaštitu okoliša i komunalne poslove**

**OPĆI CILJ:** Zaštita i unaprjeđenje stanja okoliša, promicanje prilagodbe klimatskim promjenama i sprečavanja rizika od katastrofa, otpornost uzimajući u obzir pristupe temeljene na ekosustavu.

**POSEBNI CILJ:** *(posebni cilj treba odrediti na način da se definira što se programom želi postići, kako se nastoji realizirati program i tko je korisnik ili primatelj usluge)*

INTERREG ITA-HR projekt REALIST ima za cilj smanjenje ranjivosti obalnih zajednica na utjecaje klimatskih promjena, izgradnju kapaciteta prilagodbe na lokalnoj razini te jačanje suradnje Italije i Hrvatske na jačanju otpornosti obalnih područja. Planirane aktivnosti uključuju provedbu mjera i alata za procjenu rizika od klimatskih promjena korištenjem naprednih modela, primjenu mjera zaštite otpornosti temeljenih na prirodi, podizanje razine svijesti o problematici klimatskih promjena kroz radionice namijenjene lokalnoj zajednici te na pilot području za DNŽ – na području Grada Dubrovnika uređenje i opremanje „zelenog vrta“.

**POVEZANOST PROGRAMA SA STRATEŠKIM DOKUMENTIMA:**

Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Posebnog cilja 3.1. Očuvanje okoliša i energetska tranzicija na što veću dobrobit lokalne zajednice - Mjere 3.1.3. Razvoj sustava praćenja, obrazovanja i informiranja o okolišu. Posredno doprinosi ostvarenju Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru- Mjera 4.1.1. Jačanje kvalitete županijskih i lokalnih institucija, kroz jačanje kapaciteta za korištenje EU fondova .

**ZAKONSKE I DRUGE PODLOGE NA KOJIMA SE PROGRAM ZASNIVA**: *Zakon o zaštiti okoliša, Zakon o klimatskim promjenama i zaštiti ozonskog sloja, Program prekogranične suradnje Interreg Italija – Hrvatska 2021. – 2027., Program ublažavanja klimatskih promjena, prilagodbe klimatskim promjenama i zaštite ozonskog sloja Dubrovačko-neretvanske županije 2023.- 2026. godine.*

**NOSITELJ AKTIVNOSTI:** DNŽ, kao projektni partner u programu INTERREG u suradnji s Regionalnom razvojnom agencijom DUNEA i Javnom ustanovom za upravljanje zaštićenim dijelovima prirode Dubrovačko-neretvanske županije.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** *:* Izračun potrebnih sredstava se temelji na temelju predviđenih sredstava budžeta pojedinih projekata sukladno planiranim troškovnicima i drugim izvorima su planirani tijekom pripreme projekata.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI** Projekt je novi i nema prošlogodišnjih usporedivih rezultata.

**NAČIN I SREDSTVA ZA REALIZACIJU PROGRAMA: 1502 EU projekti Upravni odjel za zaštitu okoliša i komunalne poslove**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2025.** | **2026.** | **2027.** |
| **1.** | **Kapitalni projekt K150205 EU Projekt INTERREG HR-ITA: REALIST** | **182.560,00** | **182.560,00** | **71.880,00** |
|  | **Ukupno program:** | **182.560,00** | **182.560,00** | **71.880,00** |

**RAZLOG ODSTUPANJA OD PROŠLOGODIŠNJIH PROJEKCIJA**: *Projekt je novi.*

**NAZIV PRORAČUNSKOG KORISNIKA: Javna ustanova za upravljanje zaštićenim dijelovima prirode Dubrovačko-neretvanske županije**

**SAŽETAK DJELOKRUGA RADA:**

Javna ustanova za upravljanje zaštićenim dijelovima prirode Dubrovačko-neretvanske županije upravlja s 35 zaštićenih dijelova prirode Dubrovačko-neretvanske županije, 71 područjem europske ekološke mreže Natura 2000, 1 Ramsar područjem, te s preko 600 dosad otkrivenih speleoloških objekata.

Djelatnost Javne ustanove je zaštita, održavanje i promicanje zaštićenih dijelova prirode u cilju zaštite i očuvanja izvornosti prirode, osiguravanja neometanog odvijanja prirodnih procesa i održivog korištenja prirodnih dobara, te nadzor nad provođenjem uvjeta i mjera zaštite prirode za područje kojim upravlja sukladno Zakonu o zaštiti prirode i drugim zakonskim aktima i podaktima kojima se uređuju pitanja zaštite prirode.

**NAZIV PRORAČUNSKOG KORISNIKA: Javna ustanova za upravljanje zaštićenim dijelovima prirode Dubrovačko-neretvanske županije**

**SAŽETAK DJELOKRUGA RADA:**

Javna ustanova za upravljanje zaštićenim dijelovima prirode Dubrovačko-neretvanske županije upravlja s 35 zaštićenih dijelova prirode Dubrovačko-neretvanske županije, 71 područjem europske ekološke mreže Natura 2000, 1 Ramsar područjem, te s preko 600 dosad otkrivenih speleoloških objekata.

Djelatnost Javne ustanove je zaštita, održavanje i promicanje zaštićenih dijelova prirode u cilju zaštite i očuvanja izvornosti prirode, osiguravanja neometanog odvijanja prirodnih procesa i održivog korištenja prirodnih dobara, te nadzor nad provođenjem uvjeta i mjera zaštite prirode za područje kojim upravlja sukladno Zakonu o zaštiti prirode i drugim zakonskim aktima i podaktima kojima se uređuju pitanja zaštite prirode.

**ORGANIZACIJSKA STRUKTURA:**

**Razdjel 105 UPRAVNI ODJEL ZA ZAŠTITU OKOLIŠA I KOMUNALNE POSLOVE**

**Glava 10502 JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE DNŽ**

**FINANCIJSKI PLAN ZA 2025. – 2027. GODINU:**

**Glava 02 JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE DNŽ**

|  |  |  |  |  |
| --- | --- | --- | --- | --- |
| **Rb** | **Naziv programa** | **2025.** | **2026.** | **2027.** |
| **1.** | **1503 Program Redovna djelatnost Javna ustanova za upravljanje zaštićenim dijelovima prirode DNŽ** | **387.600** | **325.200** | **625.700** |
| **2.** | **1504 EU projekti Javna ustanova za upravljanje zaštićenim dijelovima prirode DNŽ** | **1.675.960** | **1.243.348** | **730.340** |
|  | **UKUPNO GLAVA 02:** | **2.063.560** | **1.568.548** | **1.356.040** |

**NAZIV PROGRAMA: A101503 Program Redovna djelatnost Javna ustanova za upravljanje zaštićenim dijelovima prirode DNŽ**

**OPĆI CILJ:** Zaštita, održavanje, očuvanje, promicanje i korištenje zaštićenih dijelova prirode i područja ekološke mreže Natura 2000, te interpretacija i valorizacija zaštićenih prirodnih vrijednosti Dubrovačko-neretvanske županije.

**POSEBNI CILJ:**

**Aktivnost A150301 Redovno poslovanje Javne ustanove za upravljanje zaštićenim dijelovima prirode DNŽ**:

Osiguranje obavljanja redovne djelatnosti Javne ustanove u cilju rješavanja javnih potreba iz područja zaštite prirode, a koje su u nadležnosti ove Javne ustanove.

**Aktivnost A150302 Provođenje preventivnih mjera zaštite od požara - zaštićena područja i područja ekološke mreže Natura 2000**:

Provođenja preventivnih mjera zaštite od požara odnosi se na zaštitu od izbijanja početnih požara u zaštićenim područjima i područjima ekološke mreže, a sve u suradnji sa nadležnim vatrogasnim službama i jedinicama lokalne samouprave.

**Aktivnost A150303 Zaštita i očuvanje zaštićenih područja i područja ekološke mreže Natura 2000:**

Aktivnost podrazumijeva radnje vezane za zaštitu, održavanje, očuvanje, promicanje i korištenje područja ekološke mreže Natura 2000.

**Tekući projekt T150306 Projekt uklanjanja invazivne strane vrste Plavi rak**:

Plavi rak kao invazivna strana vrsta raširio se na području Ušća Neretve, Solane Ston i Stonskog kanala i time ostvario negativan utjecaj na bioraznolikost područja i predstavlja prijetnju izvornim populacijama. Kroz projekt će se uspostaviti kontrola populacije plavog raka izlovom istog te ga predstaviti kao resurs, odnosno kao novu ponudu u gastronomiji kroz popularizaciju jela od plavog raka.

**POVEZANOST PROGRAMA SA STRATEŠKIM DOKUMENTIMA:**

Program 1503 doprinosi ostvarenju posebnih ciljeva Plana razvoja Dubrovačko-neretvanske županije do 2027, i to Posebnog cilja 3.3., Mjera 3.3.1. Očuvanje, valorizacija i održivo korištenje prirodne baštine, te Posebnog cilja 4.1., Mjera 4.1.1. Jačanje kvalitete županijskih i lokalnih institucija i Mjera 4.1.2 Razvoj sustava prostornog planiranja i upravljanja imovinom.

Mjerom 3.3.1 se planira provedba niza aktivnosti kojima je temeljni cilj očuvanje, valorizacija i održivo korištenje prirodne baštine. Planirane su aktivnosti kojima će se osnažiti svijest stanovnika o važnosti značenja prirodne baštine te povećati stupanj njihove uključenosti u njeno očuvanje, zatim utvrditi krajobrazni tipovi i značajni krajobrazi, pripremiti i provesti infrastrukturna ulaganja te osigurati veća promocija turističkih potencijala zaštićenih prirodnih područja, a posebno delte Neretve.

Ciljevi Mjere 4.1.1. su jačanje transparentnosti, digitalizacije, inovativnosti u javnoj upravi kroz jačanje ljudskih potencijala i primjenu novih alata upravljanja koji se temelje na digitalnoj tehnologiji, a sve kako bi se omogućilo kvalitetnije djelovanje Javne ustanove.

Provedbom Mjere 4.1.2. želi se poboljšati sustav prostornog planiranja i upravljanja imovinom izradom dokumentacije i uspostavom baze podataka za potrebe izdavanja dozvola za športski i rekreacijski ribolov i izdavanje koncesijskih odobrenja u zaštićenim područjima.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o zaštiti prirode (Narodne novine br. 80/13, 15/18, 14/19, 127/19 i 155/23) i pripadajući zakonski akti i podakti; Uredba o ekološkoj mreži i nadležnostima javnih ustanova za upravljanje područjima ekološke mreže (Narodne novine br. 80/19 i 119/23); Konvencija o vlažnim područjima; Zakon o zaštiti od požara (Narodne novine br. 92/10 i 144/22) i pripadajućim zakonski akti i podakti; Zakon o šumama (Narodne novine br. 68/18, 115/18, 98/19, 32/20, 145/20, 101/23 i 36/24); Procjena ugroženosti od požara i Planovi zaštite od požara, Program aktivnosti u provedbi posebnih mjera zaštite od požara od interesa za Republiku Hrvatsku; Strategija i akcijski plan zaštite prirode Republike Hrvatske za razdoblje od 2017. do 2025. godine; Strategija EU-a za bioraznolikost do 2030. godine.

**NOSITELJ AKTIVNOSTI:** Javna ustanova za upravljanje zaštićenim dijelovima prirode Dubrovačko-neretvanske županije

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** Izračuni i ocjene potrebnih sredstava za provođenje Programa temelje se na ugovornim obvezama, sredstvima realiziranim na pojedine projekte i aktivnosti iz prethodnih godina, kao i procjeni potrebnih financijskih sredstava za izvršenje predviđenih projektnih aktivnosti za novoodobrene i planirane projekte.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** Ciljevi su postignuti u cijelosti sukladno planiranim sredstvima.

**NAČIN I SREDSTVA ZA REALIZACIJU PROGRAMA: 1503 Program Redovna djelatnost Javna ustanova za upravljanje zaštićenim dijelovima prirode DNŽ**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2025.** | **2026.** | **2027.** |
| **1.** | **A150301 Redovno poslovanje Javne ustanove za upravljanje zaštićenim dijelovima prirode DNŽ** | **203.750** | **206.900** | **456.800** |
| **2.** | **A150302 Provođenje preventivnih mjera zaštite od požara - zaštićena područja i područja ekološke mreže Natura 2000** | **52.750** | **59.150** | **69.300** |
| **3.** | **A150303 Zaštita i očuvanje zaštićenih područja i područja ekološke mreže Natura 2000** | **54.700** | **59.150** | **99.600** |
| **4.** | **T150306 Projekt uklanjanja invazivne strane vrste Plavi rak** | **76.400** | **0** | **0** |
|  | **Ukupno program 1503:** | **387.600** | **325.200** | **625.700** |

**RAZLOG ODSTUPANJA OD PROŠLOGODIŠNJIH PROJEKCIJA**: Određena financijska odstupanja su nastala zbog povećane stope inflacije i posljedično istom povećanja cijena usluga u provedbi pojedinih aktivnosti programa.

**NAZIV PROGRAMA : A101504 EU projekti Javna ustanova za upravljanje zaštićenim dijelovima prirode DNŽ**

**OPĆI CILJ:** Priprema i provedba projekata sufinanciranih sredstvima Europske unije i drugih izvora financiranja kroz međuregionalnu i prekograničnu suradnju kako bi se omogućio održiv i ravnomjeran razvoj svih dijelova Dubrovačko-neretvanske županije s naglaskom na zaštitu, održavanje, očuvanje, promicanje i korištenje zaštićenih prirodnih vrijednosti kojima Javna ustanova upravlja. Javna ustanova svojim aktivnostima i projektima koje provodi s ciljem zaštite i očuvanja zaštićenih prirodnih vrijednosti kojima upravlja, doprinosi ostvarenju obaveza Republike Hrvatske kao članice Europske unije, sukladno direktivama kojima se uređuje područje zaštite prirode, te osim zaštite i očuvanja izvornosti prirode, nastoji doprinijeti i održivom razvoju gospodarskih djelatnosti Županije.

**POSEBNI CILJ:**

**Kapitalni projekt K150406 EU Projekt LIFE Contra Ailanthus:**

Projekt LIFE Contra Ailanthus predviđa kontrolu nad invazivnom stranom vrstom pajasen (*Ailanthus altissima)* koja agresivnim širenjem potiskuje autohtone vrste, nepovratno mijenja izgled krajolika te narušava stabilnost ekosustava nanoseći im neprocjenjivu štetu. Aktivnosti Javne ustanove bit će usmjerene na ciljano područje stare gradske jezgre gradova Dubrovnik i Ston, te područja europske ekološke mreže Natura 2000 HR2001364 JI dio Pelješca.

Glavni ciljevi projekta su uklanjanje pajasena u ciljanim područjima ekološke mreže Natura 2000 i područjima kulturne baštine, sprječavanje daljnjeg unosa i širenja invazivne strane vrste – pajasen, prilagodba protokola i nacionalnog zakonodavstva u svrhu zabrane unošenja pajasena te priprema i osmišljavanje sustava za rano otkrivanje i brzi odgovor na pojavu invazivnih stranih vrsta (Early Detection and Rapid Response – EDRR).

Aktivnosti predviđene projektom ispunjanju obveze Republike Hrvatske kao članice Europske unije sukladno direktivama kojima se uređuje pitanje zaštite prirode.

**Kapitalni projekt K150407 EU projekt Očuvanje plemenite periske (*Pinna nobilis*) u Južnom dijelu Jadranskog mora**:

Cilj projekta je očuvanje i spas od izumiranja mediteranske i jadranske endemske vrste školjkaša, plemenite periske (*Pinna nobilis*). Plemenita periska je strogo zaštićena vrsta u Republici Hrvatskoj sukladno Zakonu o zaštiti prirode (Narodne novine br. 80/13, 15/18, 14/19, 127/19 i 155/23) te se nalazi na popisu IUCN-a kao kritično ugrožena vrsta zbog masovnih pomora.

Sredstva su namijenjena za provedbu *in situ* aktivnosti, poput postavljanja kolektora ličinki, zaštite ličinki i odraslih živih jedinki od predatora i antropogenog utjecaja, označavanja lokacija za zaštitu, edukacije te ex situ aktivnosti poput smještanja živih jedinki periski u zatvorene sustave i održavanje istih. Kroz projekt, osim edukativnih aktivnosti, postavljeni su po tri linije kolektora na lokacijama Blace, Malostonski zaljev i Šipan, s kojih se redovno, sukladno projektnoj dinamici, prikupljaju uzorci s ciljem pronalaska juvenilnih jedinki mlađi plemenite periske.

**Kapitalni projekt K150410 EU projekt LIFE 21-NAT-HR LIFE for Mauremys:**

Riječna kornjača jedna je od najugroženijih vrsta hrvatske herpetofaune. U Republici Hrvatskoj ju nalazimo u 4 međusobno izolirane populacije – Majkovi, Ston, Konavle i delta Neretve. Kroz projekt se planira poboljšati kvalitetu staništa te ukloniti izravne prijetnje. Također, kroz radionice, seminare, edukacijske turističke i volonterske programe će se raditi na podizanju svijesti o važnosti riječne kornjače kao krovne vrste za zdrava mediteranska močvarna staništa.

Cilj projekta je poboljšati konzervacijski status riječne kornjače (*Mauremys rivulata*) u Republici Hrvatskoj uspostavom održivih populacija u obnovljenim staništima te osigurati dugoročno pravilno upravljanje istima.

Aktivnosti projekta uključuju obnovu staništa, odnosno poboljšanje kvalitete i povezanosti staništa te kontrolu sukcesijskih procesa. Tijekom projekta pripremiti će se protokoli i prostor za ex-situ uzgoj u Zoološkom vrtu grada Zagreba te će biti uspostavljen i proveden uzgojni program.

Kroz ovaj projekt osigurati će se sudjelovanje svih relevantnih dionika na projektnom području u aktivnostima očuvanja vrste. Kroz projektne aktivnosti osigurati će se uključenost lokalne zajednice u akcije očuvanja kroz različite radionice, volonterske akcije te edukativne programe i materijale čime će se podići svijest o vrsti Mauremys rivulata, o Natura 2000 ekološkoj mreži i važnosti bioraznolikosti.

Aktivnosti predviđene projektom ispunjanju obveze Republike Hrvatske kao članice Europske unije sukladno direktivama kojima se uređuje pitanje zaštite prirode.

**Tekući projekt T150411 EU projekt Interreg Europe Greenhealth**:

Zaštićena područja u Europske Unije predstavljaju temeljni alat za očuvanje prirode i bioraznolikosti te pružaju višestruke koristi u uslugama ekosustava. U isto vrijeme, također je dokazano da je pandemija COVID-a dodatno naglasila važnost prirodnih prostora za dobrobit ljudi, što je dovelo do povećanog broja posjetitelja zaštićenih područja. Ovo ima pozitivne učinke za zaštićena područja jer ih ljudi ponovo cijene, ali također potencijalno predstavlja rizik za bioraznolikost ukoliko se javnim korištenjem ne upravlja održivo. Stoga je potrebno poboljšati javne politike koje se bave zaštićenim područjima, prilagođavajući njihovo upravljanje a sve u cilju stvaranja otpornih ekosustava dostupnih za poboljšanje dobrobiti svih europskih građana, bez ugrožavanja njihovih ekoloških ciljeva.

Cilj projekta Greenhealth je ojačati bioraznolikost regija Europske unije poboljšanjem upravljanja europskim zaštićenim područjima kroz jačanje veza te strateškom i operativnom suradnjom između zaštite bioraznolikosti i zdravlja i dobrobiti ljudi.

**Tekući projekt T150412 Rekonstrukcija i adaptacija posjetiteljske infrastrukture speleoloških objekata – Šipun i Đurovića špilja**:

Temeljem Zakona o zaštiti prirode (Narodne novine broj 80/13, 15/18, 14/19, 127/19 i 155/23), Javna ustanova za upravljanje zaštićenim dijelovima prirode Dubrovačko-neretvanske županije upravlja spelološkim objektima, špiljom Šipun u Cavtatu (geomorfološki spomenik prirode) i Đurovića špiljom u Čilipima. Navedene špilje nalaze se u Općini Konavle, odnosno naseljima (Cavtat, Čilipi) u kojima je tijekom ljetne sezone zabilježen veliki broj posjetitelja, a tome dodatno ide u prilog blizina Zračne luke Dubrovnik, gdje se i nalazi jedna od predmetnih špilja, Đurovića špilja. Budući da su u odabranim spelološkim objektima dosadašnjim projektima ostvareni određeni turistički sadržaji, potrebno je ponudu nadopuniti adekvatnim edukativnim kao i posjetiteljskim infrastukturnim sadržajima. Provedbom projektnih aktivnosti cilj je uspostaviti posjetiteljsku infrastrukturu u odabranim speleološkim objektima u cilju valorizacije i održivog korištenja zaštićenih prirodnih vrijednosti kao i njihove zaštite i očuvanja kroz uspostavu zajedničke i specifične infrastrukture prirodne baštine s krajnjim ciljem poboljšanja lokalnog/regionalnog gospodarstva i općenito kvalitete življenja. Osim toga, navedene aktivnosti poslužit će kao primjer dobre prakse učinkovitog upravljanja zaštićenim dijelovima prirode. Provedbom navedenog, stvorit će se novi izletnički lokalitet i povećati konkurentnost destinacije, te stvoriti mreža posjetiteljske infrastrukture s glavnom poveznicom - špiljama.

**Tekući projekt T150413 Mali indijski Mungos – prijetnja bioraznolikosti doline Neretve**:

Mali indijski mungos je invazivna strana vrsta koja ima negativan utjecaj na gmazove i vodozemce, kao i na ptice. Područje rijeke Neretve predstavlja prirodnu granicu rasprostranjenosti mungosa. Povoljno stanište čini mozaik poljoprivrednih površina u kombinaciji s rubom naselja i/ili povišenjima (brdašcima) tj. padinama brda ili planina. Projektne aktivnosti uključuju utvrđivanje početne rasprostranjenosti i brojnosti mungosa, korištenje živolovki za uklanjanje istog iz prirode te jačanje razine svijesti lokalnog stanovništva o utjecajima invazivnih stranih vrsta na bioraznolikost područja.

Projektom će se odrediti početno stanje rasprostranjenosti mungosa na Neretvi fotozamkama (postavljenih u pojasu širenja mungosa na najpovoljnijem staništu za mungosa). Praćenjem će se dobiti informacije o potencijalu i brzini širenja u Hrvatskoj. U suradnji s lovačkim društvima s područja Neretve odredit će se i postaviti živolovke s fotozamkama s obzirom na njihova dugogodišnja iskustva i boravak u lovištima, ali i okolnim naseljima. Uhvaćene žive jedinke mungosa će adekvatno zbrinjavati. Usmrćivanje uhvaćenih jedinki mungosa provodit će lovoovlaštenici u lovištu u svojem zakupu.

**Tekući projekt T150415 EU Projekt Interreg UNDERSEA:**

Cilj UNDERSEA projekta je promicanje održivog razvoja na području Jadranskog mora jačanjem prekograničnog sustava za praćenje, ocjenjivanje i ublažavanje zagađenja antropogenom bukom, te unapređenje upravljanja i planiranja rješenja za zaštitu ekosustava Jadranskog mora od podvodnog zagađenja antropogenom bukom širenjem trenutnog sustava praćenja uključivanjem novih područja,

uvođenjem novih tehnika praćenja, praćenjem novih izvora buke, uvođenjem praćenja u redovno poslovanje, pružanjem novih digitalnih alata za integrirano prekogranično upravljanje te zaštitu i očuvanje biološke raznolikosti.

**Tekući projekt T150416 EU Projekt Interreg ASPEH:**

Cilj ASPEH projekta je suočavanje s gubitkom bioraznolikosti definiranjem zajedničkih alata i strategije za očuvanje prirodne baštine i krajobraza u jadranskom području. Transnacionalna suradnja je neophodna za definiranje koordinirane i zajedničke strategije za bolje upravljanje Natura 2000 područjima, kako bi se stvorila sinergija mjera očuvanja između jadranskih zemalja radi očuvanja ekološke cjelovitosti Južnog Jadransko-jonskog tjesnaca koji je ekološki i biološki značajno područje između Italije i Hrvatske. Rezultati projekta pridonijeti će postizanju cilja da se 30 % morskog i kopnenog područja EU-a stavi pod zaštitu do 2030. godine kako je planirano EU Strategijom o bioraznolikosti do 2030., s posebnim naglaskom na prekogranična morska zaštićena područja.

**Tekući projekt T150417 EU Projekt Interreg BIOPRESS ADRIA:**

Cilj projekta je testiranje i provedba zajedničke prekogranične integrirane strategije usmjerene na sprječavanje gubitka biološke raznolikosti, posebno u pogledu degradacije livada morskih cvjetnica zbog antropogenih pritisaka duž Jadranske obale. Livade morskih cvjetnica jedno su od najvažnijih i najugroženijih staništa. Pružaju zaklon, hranu, područje za razmnožavanje i rast brojnih morskih organizama, proizvode kisik te čuvaju obalu od erozije. Danas su iste ugrožene uslijed slobodnog sidrenja (nautički turizam), nasipavanja obale, otpadnih voda, uzgajališta morskih organizama i korištenja povlačnih ribolovnih alata.

Projektom će se identificirati i procijeniti stanja staništa i pritisaka povezanih s nautičkim turizmom na pilot-područjima u Jadranu. Uspostavit će se praktični alat za organizaciju i pohranu prikupljenih podataka. Uključivanje različitih dionika doprinijet će sistematičnoj analizi pritisaka i razvoju mjera za njihovo rješavanje.

**Tekući projekt T150418 EU Projekt Interreg BLUEDIVERSITY:**

Cilj projekta BlueDiversity je unaprijediti kvalitetu lokalnih morskih ekosustava smanjenjem utjecaja ljudskih aktivnosti na bioraznolikost uz istovremeno jačanje gospodarskih i teritorijalnih prilika. Kroz projekt će se provesti detaljna analiza postojećih pritisaka na ekosustav Malostonskog zaljeva, kao i analiza uloga i utjecaja lokalnih ribara, zajednica i drugih relevantnih dionika u sektoru ribarstva i akvakulture. Također će se identificirati nove mogućnosti za osnaživanje njihove uloge u zaštiti bioraznolikosti i održivom upravljanju ribolovnim resursima. Projektom je predviđena izrada stručne studije s aerofotogrametrijom Malostonskog zaljeva. Time će se stvoriti baza podataka za procjenu potencijalnih rizika koje invazivna strana vrsta plavi rak (Callinectes sapidus) predstavlja za sektor akvakulture. Osim toga, provesti će se akcije za smanjenje utjecaja stranih invazivnih vrsta na bioraznolikost Malostonskog zaljeva s naglaskom na plavog raka. Komercijalizacija plavog raka može se pokazati kao značajna ekonomska prilika te dodatni poticaj za smanjenje njegove prisutnosti.

**Tekući projekt T150419 EU Projekt Interreg GREW:**

Močvarna područja prekogranične regije Italije i Hrvatske priznata su kao područja značajne prirodne vrijednosti pod utjecajem klimatskih promjena koja ozbiljno utječu na ekološko stanje ovih važnih, ali krhkih ekosustava, čak ugrožava i samo njihovo postojanje. Upravitelji močvarnih područja i relevantni dionici se na lokalnoj razini suočavaju s nizom izazova u smislu prilagodbe klimatskim promjenama s pristupom, strategijama i obvezama.

Cilj projekta je postizanje zajedničkog naprednog upravljanja prekograničnim močvarnim područjima Italije i Hrvatske te pružanje dodatne vrijednosti ovim područjima. GREW će poboljšati i nadograditi iskustvo provedeno u prethodnom projektu CREW kapitaliziranjem naučenih lekcija (jačanje prednosti i prevladavanje slabosti) prijenosom na ciljana područja (jedan u Italiji i dva u Hrvatskoj).

**Tekući projekt T150420 EU Projekt Interreg BEPREPARED:**

Projekt se temelji na prekograničnoj suradnji javnih institucija, sveučilišnih institucija i razvojnih agencija iz različitih regija programskog područja Italija – Hrvatska koje će podupirati prirodne i kulturne krajolike rješenjima za upravljanje vodenim ekosustavima otpornim na klimatske promjene, akcijskim planovima za prilagodbu i ublažavanje učinaka klimatskih promjena, rješenjima temeljenim na prirodi za obnovu krajobraza. Rezultati projekta će utjecati na poboljšanje kapaciteta javnih institucija koje upravljaju vodnim i šumskim ekosustavima, a koji će postati zaštićeniji od utjecaja ekstremnih pojava.

Cilj projekta je koordinacija i integracija alata za upravljanje rizikom te sustava i politika usmjerenih na poboljšanje otpornosti ranjivih ekosustava i krajolika kojima je čovjek povijesno upravljao s obje strane Jadranskog mora; stvaranje novih vještina visoke kompetencije i prakse za upravljanje vodenim ekosustavima; prijenos alata, sustava i politika unutar područja Italije i Hrvatske, prilagođavajući ih održivom korištenju vodnih resursa u ruralno-urbanim krajolicima; podizanje svijesti institucija i civilnog društva o rizicima povezanim s nedostatkom vode i njenom potrebom za politike uštede vode i prilagodbe.

**Kapitalni projekt K150421 EU Projekt Centar Nakovana:**

Cilj ovoga projekta je adaptacija i formiranje muzejsko – interpretacijskog centra Nakovana za stanovnike poluotoka Pelješca te okolnih otočnih Općina kao i opće šire populacije. Osnivanjem Centra Nakovana dobiveni rezultati biospeleološkog i arheološkog istraživanja predstavit će se kroz interpretaciju i eksponate u prostoru Centra, kako bi posjetitelje što bolje educirali o važnosti prirodnog i kulturnog aspekta mjesta Nakovana kao i Spile Nakovana te istaknuli također i turistički potencijal.

**POVEZANOST PROGRAMA SA STRATEŠKIM DOKUMENTIMA:**

Program 1504 doprinosi ostvarenju posebnih ciljeva Plana razvoja Dubrovačko-neretvanske županije do 2027, i to Posebnog cilja 3.3., Mjera 3.3.1. Očuvanje, valorizacija i održivo korištenje prirodne baštine.

Mjerom 3.3.1 se planira provedba niza aktivnosti kojima je temeljni cilj očuvanje, valorizacija i održivo korištenje prirodne baštine. Planirane su aktivnosti kojima će se osnažiti svijest stanovnika o važnosti značenja prirodne baštine te povećati stupanj njihove uključenosti u njeno očuvanje, zatim utvrditi krajobrazni tipovi i značajni krajobrazi, pripremiti i provesti infrastrukturna ulaganja te osigurati veća promocija turističkih potencijala zaštićenih prirodnih područja, a posebno delte Neretve.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o zaštiti prirode (Narodne novine br. 80/13, 15/18, 14/19, 127/19 i 155/23) i pripadajući zakonski akti i podakti; Uredba o ekološkoj mreži i nadležnostima javnih ustanova za upravljanje područjima ekološke mreže (Narodne novine br. 80/19 i 119/23); Konvencija o vlažnim područjima; Zakon o zaštiti od požara (Narodne novine br. 92/10 i 144/22) i pripadajućim zakonski akti i podakti; Zakon o šumama (Narodne novine br. 68/18, 115/18, 98/19, 32/20, 145/20, 101/23 i 36/24); Procjena ugroženosti od požara i Planovi zaštite od požara, Program aktivnosti u provedbi posebnih mjera zaštite od požara od interesa za Republiku Hrvatsku; Uredba o ekološkoj mreži i nadležnostima javnih ustanova za upravljanje područjima ekološke mreže; Strategija i akcijski plan zaštite prirode Republike Hrvatske za razdoblje od 2017. do 2025. godine; Strategija EU-a za bioraznolikost do 2030. godine.

**NOSITELJ AKTIVNOSTI:** Javna ustanova za upravljanje zaštićenim dijelovima prirode Dubrovačko-neretvanske županije

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** Izračuni i ocjene potrebnih sredstava za provođenje Programa temelje se na preuzetim ugovornim obvezama, sredstvima realiziranim na pojedine projekte i aktivnosti iz prethodnih godina, kao i procjeni potrebnih financijskih sredstava za izvršenje predviđenih projektnih aktivnosti za novoodobrene i planirane projekte, sve u skladu sa odobrenim troškovnicima i hodogramima projekata.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** Ciljevi su postignuti sukladno planu provedbe projektnih aktivnosti, osim izuzetno prolongiranih projektnih aktivnosti.

**NAČIN I SREDSTVA ZA REALIZACIJU PROGRAMA: 1504 EU projekti Javna ustanova za upravljanje zaštićenim dijelovima prirode DNŽ**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2025.** | **2026.** | **2027.** |
| **1.** | **K150406 EU projekt LIFE CONTRA AILANTHUS – Kontrola invazivne vrste pajasen (*Ailanthus* *altissima*)** | **18.600** | **0** | **0** |
| **2.** | **K150407 EU projekt Očuvanje plemenite periske (*Pinna nobilis*) u Južnom dijelu Jadranskog mora** | **5.110** | **5.110** | **5.110** |
| **3.** | **K150410 EU projekt LIFE 21-NAT-HR LIFE for MAUREMYS** | **184.800** | **45.300** | **0** |
| **4.** | **T150411 Interreg Europe Greenhealth** | **42.075** | **35.035** | **12.760** |
| **5.** | **K150412 Rekonstrukcija i adaptacija posjetiteljske infrastrukture speleoloških objekata – Šipun i Đurovića špilja** | **210.540** | **52.460** | **0** |
| **6.** | **K150413 Mali indijski mungos – prijetnja bioraznolikosti doline Neretve** | **38.500** | **29.480** | **11.550** |
| **7.** | **T150415 EU Projekt Interreg UNDERSEA** | **87.340** | **22.550** | **0** |
| **8.** | **T150416 EU Projekt Interreg ASPEH** | **206.965** | **60.148** | **0** |
| **9.** | **T150417 EU Projekt Interreg BIOPRESS ADRIA** | **188.045** | **37.565** | **0** |
| **10.** | **T150418 EU Projekt Interreg BLUEDIVERSITY** | **118.580** | **73.700** | **0** |
| **11.** | **T150419 EU Projekt Interreg GREW** | **174.350** | **101.970** | **0** |
| **12.** | **T150420 EU Projekt Interreg BEPREPARED** | **183.535** | **76.010** | **0** |
| **13.** | **T150420 EU Projekt Centar Nakovana** | **217.520** | **704.020** | **700.920** |
|  | **Ukupno program 1504:** | **1.675.960** | **1.243.348** | **730.340** |

**RAZLOG ODSTUPANJA OD PROŠLOGODIŠNJIH PROJEKCIJA**: Određena financijska odstupanja su nastala zbog drugačije dinamike obveza provođenja projektnih aktivnosti postojećih i novoodobrenih projekata, sve u skladu sa hodogramima projekata, te povećane stope inflacije i posljedično istom povećanja cijena usluga u provedbi pojedinih aktivnosti programa.

**NAZIV KORISNIKA: AGENCIJA ZA GOSPODARENJE OTPADOM d.o.o.**

**SAŽETAK DJELOKRUGA RADA:**

Agencija za gospodarenje otpadom d.o.o. (AGO d.o.o.) je poslovni subjekt osnovan (sukladno zakonskoj obvezi) Izjavom o osnivanju društva s ograničenom odgovornošću 8.2.2007. g., a osnivač je Dubrovačko-neretvanska županija u visini 100 % temeljnog kapitala Društva. Osnovana je s ciljem uspostave sustava gospodarenja otpadom DNŽ, te poboljšanju stanja okoliša na području iste. AGO d.o.o. koordinira sa svim aktivnostima vezanim za osnivanje, izgradnju potrebne infrastrukture, ishođenje svih potrebnih dozvola, te izgradnju, upravljanje i održavanje tijekom vijeka trajanja, centralne lokacije Centra za gospodarenje otpadom, svih pretovarnih stanica i opreme koje čine sastavni dio CGO-a na području županije.

Agencija za gospodarenje otpadom d.o.o. trenutno provodi i koordinira aktivnostima u provedbi na izgradnji i uspostavi Centra za gospodarenje otpadom Lučino razdolje i pet pretovarnih stanica.

**PRORAČUNSKI KORISNICI IZ DJELOKRUGA RADA:**

AGENCIJA ZA GOSPODARENJE OTPADOM d.o.o.

**ORGANIZACIJSKA STRUKTURA:**

**n/a**

**FINANCIJSKI PLAN (u €) ZA 2025. – 2027. GODINU:**

|  |  |  |  |  |
| --- | --- | --- | --- | --- |
| **Rb** | **Naziv programa** | **2025.** | **2026.** | **2027.** |
| **1.** | **1053 - Program gospodarenja otpadom** | **3.998.019,00** | **3.154.506,00** | **630.000,00** |
|  | **UKUPNO RAZDJEL:** | **3.998.019,00** | **3.154.506,00** | **630.000,00** |

**NAZIV PROGRAMA: 1053 - Program gospodarenja otpadom**

**OPĆI CILJ:** Sufinanciranje programa i projekata integriranog gospodarenja otpadom DNŽ

**POSEBNI CILJ:** Doprinjeti poboljšanju stanja okoliša na području DNŽ kroz provedbu aktivnosti sukladno Ugovoru s Fondom, a sve sukladno zakonskoj regulativi EU i RH, sa ciljem uspješne provedbe programa zaštite okoliša i doprinosa poboljšanju stanja okoliša, a sa konačnim ciljem uspostave sustava gospodarenja otpadom na području DNŽ – izgradnja CGO Lučino razdolje i 5 pretovarnih stanica.

**POVEZANOST PROGRAMA SA STRATEŠKIM DOKUMENTIMA:**

Ovaj program doprinosi ostvarenju posebnih ciljeva Strateškog okvira Plana razvoja Dubrovačko-neretvanske županije do 2027, Posebnog cilja 3.1.1. Unaprjeđenje gospodarenja vodama i otpadom - Mjere 3.3.1. Kvaliteta okoliša, izloženost ekološkim rizicima i klimatskim opasnostima,

**ZAKONSKE I DRUGE PODLOGE NA KOJIMA SE PROGRAM ZASNIVA**:

Strategija gospodarenja otpadom Republike Hrvatske (Narodne novine 130/05),

Plan gospodarenja otpadom u Republici Hrvatskoj za razdoblje 2023-2028. godine (Narodne novine 84/23).

**NOSITELJ AKTIVNOSTI:** AGENCIJA ZA GOSPODARENJE OTPADOM d.o.o.; Dubrovačko-neretvanska županija, Fond za zaštitu okoliša i energetsku učinkovitost, Ministarstvo zaštite okoliša i zelene tranzicije

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENEPOTREBNIH SREDSTAVA ZA PROVOĐENJE PROGRAMA:** Izračun potrebnih sredstava temelji se na ugovornim obvezama, izračunu operativnih rashoda poslovnog subjekta i u skladu s procijenjenim i ugovorenim vrijednostima ulaganja u infrastrukturu i izgradnju Centra za gospodarenje otpadom Lučino razdolje i 5 pretovarnih stanica na području Dubrovačko-neretvanske županije.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** Zbog kašnjenja Izvođača radova u ishođenju građevinskih dozvola za CGO Lučino razdolje, radovi se nisu odvijali planiranom dinamikom niti su se iskoristila sva planirana sredstva. Međutim, sukladno novom vremenskom planu, postojeći rokovi se dostižu u 2025. godini.

**NAČIN I SREDSTVA ZA REALIZACIJU PROGRAMA: 10503 - AGENCIJA ZA GOSPODARENJE OTPADOM d.o.o.**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2025.** | **2026.** | **2027.** |
| **1.** | **Aktivnost – A150501 Agencija za gospodarenje otpadom** | **400.000,00** | **775.000,00** | **100.000,00** |
| **2.** | **Kapitalni projekt – K150502 Pripremni radovi i kapitalna ulaganja u izgradnju Županijskog centra za gospodarenje otpadom** | **3.598.019,00** | **2.379.506,00** | **530.000,00** |
|  | **Ukupno program:** | **3.998.019,00** | **3.154.506,00** | **630.000,00** |

**RAZLOG ODSTUPANJA OD PROŠLOGODIŠNJIH PROJEKCIJA**: *(potrebno je navesti zbog čega se plan za 2024. i projekcija za 2025. i 2026. razlikuje od usvojenih projekcija iz prethodne godine)*

Odstupanja su u dijelu troškova za kapitalni projekt – izgradnja Centra za gospodarenje otpadom i 5 pretovarnih stanica, a sve zbog ne realiziranih građevinskih situacija tokom 2024 godine, a koje će se realizirati u 2025. i 2026. godini.